Na osnovu članova 78. do 86. Zakona o visokom obrazovanju Kantona Sarajevo („Službene novine Kantona Sarajevo“, broj: 33/17, 35/20 39/20 i 40/21), prethodne saglasnosti Ministarstva za nauku, visoko obrazovanje i mlade Kantona Sarajevo za raspisivanje Konkursa broj: XXXXXXXXX i Odluke Vlade Kantona Sarajevo o broju i strukturi studenata koji se mogu upisati u prvu godinu stručnog studija, prvog ciklusa studija i integriranog studija, drugog ciklusa studija i specijalističkog studija na Univerzitetu u Sarajevu u akademskoj 2022/2023. godini broj: XXXXXXXXXX, Univerzitet u Sarajevu *o b j a v l j u j e*

KONKURS ZA UPIS STUDENATA U PRVU GODINU STUDIJA NA UNIVERZITETU U SARAJEVU U AKADEMSKOJ 2022./2023. GODINI

Univerzitet u Sarajevu raspisuje Konkurs za upis studenata u prvu godinu stručnog studija, prvog ciklusa studija, integriranog studija, drugog ciklusa studija i specijalističkog studija u akademskoj 2022/2023. godini, koji se organiziraju na fakultetima/akademijama/centrima/institutima Univerziteta u Sarajevu.

Terminološko korištenje muškog ili ženskog roda u ovom Konkursu podrazumijeva uključivanje oba roda.

Prijava i upis kandidata na Konkurs za upis u prvu godinu studija provodi se isključivo online putem Informacionog sistema eUNSA i web stranice **www.upis.unsa.ba.**

**PRIJAVNI ROKOVI ZA STRUČNI STUDIJ, PRVI CIKLUS STUDIJA I INTEGRISANI STUDIJ**

**PRVI PRIJAVNI ROK:**

* **Od 13.6. do 24.06.2022. godine za fakultete/akademije gdje je predviđeno polaganje prijemnog ispita**
* **Od 13.06 do 01.07.2022. godine za fakultete/akademije gdje nije predviđeno polaganje prijemnog ispita**

**Prijavni rokovi se zatvaraju na navedene datume u 16:00 sati**

**Na fakultetima/akademijama gdje su predviđeni prijemni ispiti, isti će se održati u periodu:**

**Od 27.06. do 01.07. godine**

**Preliminarna rang lista kandidata sa prvog prijavnog roka koji ispunjavaju uslov za upis na fakultete/akademije Univerziteta u Sarajevu bit će objavljena 04. 07. 2022. godine**

**DRUGI PRIJAVNI ROK:**

* **Od 29.08. do 09.09.2022. godine za fakultete/akademije gdje je predviđeno polaganje prijemnog ispita**
* **Od 29.08 do 16.09.2022. godine za fakultete/akademije gdje nije predviđeno polaganje prijemnog ispita**

**Prijavni rokovi se zatvaraju na navedene datume u 16:00 sati**

**Na fakultetima/akademijama gdje su predviđeni prijemni ispiti, isti će se održati u periodu:**

**Od 12.09. do 16. 09.2022. godine**

**Preliminarna rang lista kandidata sa drugog prijavnog roka koji ispunjavaju uslov za upis na fakultete/akademije Univerziteta u Sarajevu bit će objavljena 19.09.2022. godine.**

**UPIS NA DRUGI CIKLUS STUDIJA I SPECIJALISTIČKI STUDIJ BIT ĆE OMOGUĆEN U JEDNOM PRIJAVNOM ROKU**

* **Od 29.08.2022. do 23.09.2022. godine za fakultete/akademije/centre/institute gdje je predviđeno polaganje prijemnog ispita**
* **Od 29.08.2022. do 30.09.2022. godine za fakultete/akademije/centre/institute gdje nije predviđeno polaganje prijemnog ispita**

**Prijavni rokovi se zatvaraju na navedene datume u 16:00 sati**

**Na fakultetima/akademijama/centrima/institutima gdje su predviđeni prijemni ispiti, isti će se održati u periodu:**

* **Od 26.09. do 30.09.2022. godine**

**Preliminarna rang lista kandidata koji ispunjavaju uslov za upis na fakultete/akademije/centre/institute Univerziteta u Sarajevu bit će objavljena03.10.2022. godine.**

Na web stranicama Univerziteta i informacionog sistema eUNSA nalazit će se sve informacije i detaljna uputstva o postupku registracije na Informacioni sistem eUNSA, te načinu i rokovima za upload dokumenata za online prijavu na Konkurs.

Visina participacije cijena usluga i školarina Univerziteta u Sarajevu, te fakulteta i akademija u njegovom sastavu utvrđena je Odlukom Vlade Kantona Sarajevo o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu, te fakulteta i akademija u njegovom sastavu („Službene novine Kantona Sarajevo“, broj: 19/09, 31/12, 36/12, 4/15, 15/15, 16/18, 21/18 i 25/21).

Kandidati iz kategorije djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja koji se upišu u statusu redovnih i redovnih – samofinansirajućih studenata oslobođeni su plaćanja troškova upisnine i školarine, osim onih studenata koji apliciraju na studijske programe koji se ne finansiraju iz budžeta Kantona Sarajevo, odnosno koji primaju samo redovne studente koji sami finansiraju svoj studij.

Sastavni dio ovog Konkursa čine Odluka o kriterijima i mjerilima za utvrđivanje redoslijeda prijema kandidata za upis u prvu godinu studija na Univerzitetu u Sarajevu u akademskoj 2022/2023. godini i Plan upisa.

# ODLUKA O KRITERIJIMA I MJERILIMA ZA UTVRĐIVANJE REDOSLIJEDA PRIJEMA KANDIDATA ZA UPIS U PRVU GODINU STUDIJA NA UNIVERZITETU U SARAJEVU U AKADEMSKOJ 2022/2023. GODINI

## I DIO: OPĆE ODREDBE

### Član 1.

(Plan upisa)

1. U prvu godinu studija u akademskoj 2022/2023. godini studenti se upisuju u skladu sa Planom upisa studenata koji je sastavni dio ovog Konkursa, a na koji prethodnu saglasnost daje Vlada Kantona Sarajevo.
2. Izmjene i dopune, odnosno proširenje Plana upisa iz prethodnog stava može odobriti samo Vlada Kantona Sarajevo.
3. Fakultet/akademija/centar/institut imaju pravo da za broj kandidata iz kategorije djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja koji su oslobođeni su plaćanja troškova školarine, proširiti broj studenata koje upisuje u prvu godinu studija kandidatima koji ispunjavaju formalni uslov za upis i to u statusu studenta koji plaća svoj studij.
4. U slučaju nepopunjavanja mjesta unutar odobrene kvote za strane državljane, fakulteti/akademije mogu za taj broj povećati broj redovnih studenata koji sami finansiraju svoj studij.
5. U konkursnim prijavnim rokovima kandidat može izabrati najviše tri fakulteta u okviru kojih može birati više smjerova/odsjeka.
6. Tokom trajanja Konkursnog roka kandidatima će biti omogućena najmanje tri reizbora fakulteta/odsjeka/smjera, a o čemu će biti obavješteni na početnoj stranici Informacionog sistema putem kojeg se provodi upis.

### Član 2.

(Pravo učešća na Konkursu za upis u prvu godinu stručnog studija, prvog ciklusa i integriranog studija)

1. Pravo učešća na Konkursu za upis u prvu godinu stručnog studija, prvog ciklusa studija i integrisanog studija pod jednakim uvjetima imaju:
2. državljani Bosne i Hercegovine i strani državljani sa završenom srednjom školom u četverogodišnjem trajanju u Bosni i Hercegovini;
3. kandidati koji su srednju školu završili izvan Bosne i Hercegovine, a za koje je nakon postupka priznavanja odnosno ekvivalencije utvrđeno da imaju završeno adekvatno obrazovanje za nastavak školovanja;
4. kandidati sa završenom četverogodišnjom srednjom školom po međunarodnim programima koji su odobreni od nadležnog ministarstva.
5. Kandidati koji su srednju školu završili izvan Bosne i Hercegovine imaju pravo učešća na Konkursu i prije izvršenog priznavanja odnosno ekvivalencije svjedočanstva o završenom srednjoškolskom obrazovanju u inozemstvu. Kandidati kojima nije završen postupak ekvivalencije/nostrifikacije dužni su da prilože potvrdu o pokrenutom postupku ekvivalencije/nostrifikacije. Kandidat može uslovno upisati u prvu studijsku godinu prije izvršene ekvivalencije/nostrifikacije svjedočanstva. U skladu sa Pravilnikom

o nostrifikaciji/ekvivalenciji inostranih obrazovnih isprava u osnovnoj i srednjoj školi („Službene novine Kantona Sarajevo“, broj: 20/19 i 23/21), postupak ekvivalencije/nostrifikacije obrazovnih isprava pokreće se podnošenjem zahtjeva Ministarstvu za odgoj i obrazovanje Kantona Sarajevo na predviđenom obrascu.

1. Kandidate sa završenom srednjom školom po međunarodnim programima koji su odobreni od nadležnog ministarstva, a čiji se rezultati eksterne provjere znanja objavljuju u augustu ili septembru, fakulteti/akademije/centri/instituti se dužni uključiti u postupak za upis i prije izdavanja dokaza o položenim ispitima eksterne provjere znanja.

### Član 3.

(Pravo učešća na Konkursu za upis u prvu godinu drugog ciklusa studija)

1. Pravo učešća na Konkursu za upis u prvu godinu drugog ciklusa studij pod jednakim uvjetima imaju:
2. državljani Bosne i Hercegovine i strani državljani sa završenim odgovarajućim prvim ciklusom studija na akreditiranoj ustanovi u Bosni i Hercegovini koji se vrednuje sa najmanje 180 odnosno 240 (E)CTS studijskih bodova što u zbiru sa vrednovanjem II ciklusa iznosi najmanje 300 (E)CTS;
3. pristup drugom ciklusu studija u trajanju od jedne i dvije godine imaju i studenti koji su u prethodnom obrazovanju završili (3+2) ili (4+1) studij, te u konačnici, nakon ranije okončanog prvog i drugog ciklusa imaju u zbiru minimalno 240(E)CTS;
4. kandidati koji su završili studij po predbolonjskim nastavnim planovima i programima u Bosni i Hercegovini, kao i
5. kandidati koji su prvi ciklus odnosno predbolonjski studij završili izvan Bosne i Hercegovine na akreditiranim ustanovama, a za koje je nakon postupka priznavanja odnosno ekvivalencije utvrđeno da imaju završeno adekvatno obrazovanje za nastavak školovanja.
6. Kandidat koji je ispunio uvjete, ima pravo upisa i na programe iz drugih oblasti koje se razlikuju od oblasti studijskog programa prvog ciklusa studija koji je završio, pod uvjetima koje utvrdi Vijeće fakulteta/akademije/centra/instituta ili koji su utvrđeni nastavnim planom i programom.
7. Kandidati koji su studij završili izvan Bosne i Hercegovine imaju pravo učešća na Konkursu i prije izvršenog priznavanja odnosno ekvivalencije diplome o završenom studiju u inozemstvu. Kandidati kojima nije završen postupak ekvivalencije dužni su da prilože potvrdu o pokrenutom postupku ekvivalencije. Kandidat može uslovno upisati u prvu studijsku godinu prije izvršene ekvivalencije diplome.

### Član 4.

(Pravo učešća na Konkursu za upis u prvu godinu specijalističkog studija)

1. Pravo učešća na Konkursu za upis u prvu godinu specijalističkog studija pod jednakim uvjetima imaju:
2. državljani Bosne i Hercegovine i strani državljani sa završenim odgovarajućim ciklusom studija završenim na akreditiranoj ustanovi u Bosni i Hercegovini koji se vrednuje sa najmanje 300 (E)CTS studijskih bodova;
3. kandidati koji su završili studij po predbolonjskim nastavnim planovima i programima u Bosni i Hercegovini, kao i
4. kandidati koji su studij odnosno predbolonjski studij završili izvan Bosne i Hercegovine na akreditiranoj ustanovi, a za koje je nakon postupka priznavanja odnosno ekvivalencije utvrđeno da imaju završeno adekvatno obrazovanje za nastavak školovanja.
5. Kandidat koji je ispunio uvjete ima pravo upisa i na programe iz drugih oblasti koje se razlikuju od oblasti studijskog programa koji je završio, a koji se vrednuje sa najmanje 300 ECTS bodova pod uvjetima koje utvrdi Vijeće fakulteta/akademije/centra/instituta.

### Član 5.

(Izbor kandidata)

Izbor kandidata vršit će se na osnovu Odluke o kriterijima i mjerilima za utvrđivanje redoslijeda prijema kandidata za upis u prvu godinu studija na Univerzitetu u Sarajevu u akademskoj 2022/2023. godini, koja je sastavni dio ovog Konkursa, kao i pojedinačnih kriterija utvrđenih za vrednovanje ocjena iz predmeta relevantnih za odgovarajući studijski program, te vrednovanja rezultata prijemnih ispita ukoliko su predviđeni.

### Član 6.

(Komisija za prijem i upis kandidata)

Verifikaciju online zaprimljenih dokumenata, prijem i upis studenata u prvu godinu studija provodi posebna Komisija za prijem i upis studenata (u daljem tekstu Komisija) koju imenuje Vijeće fakulteta/akademije/centra/instituta.

### Član 7.

(Prijemni ispit)

1. Fakulteti/akademije/centri/instituti na kojima je predviđen prijemni ispit će na svojim oglasnim pločama/web stranicama objaviti raspored, sadržaj i način polaganja prijemnog ispita.
2. Termini održavanja prijemnog ispita objavljuju se putem informacionog sistema eUNSA i web stranice www.upis.unsa.ba.
3. Prijemni ispit koji se vrši testom ili drugom pisanom formom mora biti u ovjerenom duplikatu, od čega jedna kopija ostaje fakultetu/akademiji/centru/institutu, a druga kandidatu.
4. Na fakultetima/akademijama/centrima/institutima gdje se prijemni ispit polaže usmeno ili putem e-platforme (u vidu online usmene prezentacije/provjere znanja) kao i za kvalifikacione provjere znanja na akademijama moraju se obezbijediti audio-vizuelni, odnosno digitalni zapisi.
5. Na fakultetima/akademijama/centrima/institutima na kojima se polaže prijemni ispit komisija je dužna da osigura tajnost ispitnog materijala i druge relevantne dokumentacije.
6. Svaki kandidat koji putem informacionog sistema eUNSA i web stranice www.upis.unsa.ba izvrši prijavu za upis na fakultet/akademiju/centar/institut na kojem se polaže prijemni ispit, obavezan je polagati prijemni ispit; u protivnom njegova prijava neće biti razmatrana.
7. Komisije fakulteta/akademija/centara/instituta na kojima se polažu prijemni ispiti, bodove i rezultate prijemnog ispita unose putem informacionog sistema eUNSA najkasnije dva dana od dana završetka prijemnog ispita.

### Član 8.

(Preliminarna i konačna rang lista)

1. Preliminarna rang lista svih kandidata koji ispunjavaju uslove objavljuje se putem informacionog sistema eUNSA kao i na oglasnoj ploči/web stranici fakulteta/akademija/centra/instituta (pod šifrom koju su kandidati dobili prilikom registracije) nakon što je verificira Komisija, najkasnije dva dana od dana polaganja posljednjeg prijemnog ispita na Univerzitetu u Sarajevu, a za fakultete/akademije/centre/institute na kojima se prijemni ispit ne polaže – najkasnije dva dana nakon isteka roka za podnošenje prijava na odgovarajući prijavni rok Konkursa.
2. Na preliminarnu rang-listu kandidati imaju pravo prigovora u roku od tri dana od dana objave iste, o kojoj je Vijeće fakulteta/akademije/centra/instituta obavezno donijeti odluku u roku od tri dana. Odluka Vijeća po prigovoru je konačna.
3. Komisija je obavezna u eUNSA sistem unijeti i verificirati rezultate po uvaženom prigovoru. U slučaju uvaženog prigovora koji utiče na rangiranje kandidata unutar odobrene kvote, kvota se proširuje za broj kandidata kojima su uvaženi prigovori.
4. Konačna rang lista kandidata koji su stekli pravo na upis u svim statusima objavljuje se na informacionom sistemu eUNSA kao i na oglasnoj ploči/web stranici fakulteta/akademije/centra/instituta.
5. Kada se na jedinstvenoj listi kandidata u predviđenoj kvoti upisa nalazi više kandidata koji ostvare isti broj bodova, primaju se svi kandidati u statusu za koji konkurišu, a lista se proširuje za taj broj kandidata.
6. Teološki fakulteti preliminarnu rang listu primljenih i prijavljenih kandidata, te konačnu rang-listu upisanih kandidata objavljuju nakon provedenog specifičnog postupka za upis kandidata na teološki studij.

### Član 9.

(Upis)

U roku od sedam radnih dana od dana objave konačne rang liste, kandidat koji je ostvario pravo na upis je obavezan dostaviti originale uplaudovanih dokumenata fakultetu/akademiji/centru/institutu i izvršiti upis; u suprotnom smatra se da je odustao od upisa na studijski program za koji je aplicirao.

# Član 10.

(Upis kandidata iz država nastalih raspadom SFRJ)

1. Kada se na jedinstvenoj listi kandidata, koji su po osnovu kriterija za upis studenata utvrđenih Odlukom Vlade Kantona Sarajevo broj: 02-05-19288-9/09 od 11. juna 2009. godine, u predviđenoj kvoti upisa nađe određeni broj kandidata iz država nastalih nakon raspada SFRJ, lista primljenih kandidata se proširuje za taj broj kandidatima državljanima BiH najviše do 4% kandidata u statusu za koji konkuriraju.
2. Kada izračunati procenat broja studenata u odnosu na maksimalno utvrđenu kvotu kandidata iz država nastalih nakon raspada SFRJ nije cijeli broj, u tom slučaju vrši se zaokruživanje procentualne vrijednosti u korist kandidata na sljedeći cijeli broj.
3. Ukoliko se na listi kandidata u kvoti do 4% nalazi više kandidata iz država nastalih nakon raspada SFRJ koji ostvare isti broj bodova, primaju se svi kandidati u statusu za koji konkurišu, a lista se proširuje za taj broj kandidatima državljanima BiH.

### Član 11.

(Kandidati posebne kategorije)

1. Kada se na jedinstvenoj listi kandidata u kvoti predviđenoj za upis redovnih i redovnih-samofinansirajućih studenata nađe određeni broj kandidata iz kategorije djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja, koje su fakulteti/akademije/centri/instituti obavezni osloboditi plaćanja troškova školarine, fakultet/akademija/centar/institut ima pravo za broj kandidata koje oslobodi plaćanja školarine proširiti broj studenata koje upisuje u prvu godinu studija kandidatima koji ispunjavaju formalni uvjet za upis i to u statusu studenta koji plaća svoj studij.
2. Pod jednakim uvjetima iz ovih kriterija prednost imaju:
3. djeca boraca-branitelja BiH,
4. djeca ratnih vojnih invalida, djeca šehida i poginulih i nestalih boraca-branitelja i umrlih ratnih vojnih invalida,
5. djeca organizatora otpora,
6. djeca veterana-prvoboraca i
7. djeca nosilaca najviših ratnih priznanja.

(čl. 2., 5. i 25. Zakona o dopunskim pravima boraca-branitelja BiH- novi prečišćeni tekst (“Službene novine Kantona Sarajevo”, broj: 18/21).

1. Izuzetno od stava (1), kandidati koji apliciraju na studijske programe koji se ne finansiraju iz budžeta Kantona Sarajevo, a koji primaju samo redovne samofinansirajuće studente, neće biti oslobođeni plaćanja troškova školarine, bez obzira na pripadnost posebnoj kategoriji.

### Član 12.

(Kandidati sa invaliditetom)

Invalidi sa utvrđenim stoprocentnim invaliditetom imaju pravo upisati se jedanput na određeni studijski program na Univerzitetu kao studenti budžetski finansiranih mjesta pod uvjetima:

1. da su položili prijemni ispit ukoliko je isti predviđen,
2. da su sposobni obavljati praktične zadatke u nastavi,
3. da su stekli pravo upisa na odgovarajući ciklus studija fakulteta/akademije/centra/instituta,
4. da su dostavili dokaz nadležne institucije o statusu invalida i procentu invaliditeta.

### Član 13.

(Drugi prijavni rok)

Na fakultetima/akademijama/centrima/institutima na kojima je ostalo upražnjenih mjesta nakon upisa u prvom prijavnom roku, kandidati se mogu prijaviti na drugom prijavnom roku.

Fakulteti/akademije/centri/instituti na kojima je predviđeno polaganje prijemnog ispita, imaju mogućnost, a u skladu sa važećim pravilnicima/odlukama Vijeća uvažiti segmente prijemnog ispita, odnosno cijeli prijemni ispit sa prvog upisnog roka za drugi upisni rok.

## DIO II DOKUMENTI POTREBNI ZA ONLINE PRIJAVU NA KONKURS

### Član 14.

(Online prijava na Konkurs)

1. Prijave na Konkurs za upis u prvu godinu vrše se isključivo online, putem informacionog sistema.
2. Na Katoličkom bogoslovnom fakultetu Univerziteta u Sarajevu prijava na Konkurs za upis se neće odvijati putem online sistema. Kandidati koji su zainteresirani za upis na Katolički bogoslovni fakultet, potrebno je da se o načinu upisa informišu direktno na navedenom fakultetu.
3. Od online prijave su izuzeti kandidati koji se prijavljuju na sljedeće studijske programe:

* *International Medical Degree Program* (Medicina na engleskom jeziku) kojeg organizuje Medicinski fakultet;
* *European Regional Master’s Programme in Democracy and Human Rights in South-East Europe* (Master program Demokratija i ljudska prava-ERMA) kojeg organizuje Centar za interdisciplinarne studije;
* Integrirani studij dentalne medicine na engleskom jeziku, Dentalna higijena-strukovni studij na engleskom jeziku i Dualni studij-Dentalna higijena koje organizuje Stomatološki fakultet sa klinikama;
* kao i strani državljani.

1. Kandidati koji apliciraju na programe iz prethodnog stava će svoje dokumente dostavljati direktno na Studentske službe, uz obavezu da izvrše registraciju na sistem za online upis.
2. Prijave podnesene putem informacionog sistema eUNSA i dokumenti koji su dostavljeni na Studentske službe poslije roka utvrđenog Konkursom kao i nepotpune prijave, neće se uzimati u razmatranje.

### Član 15.

(Dokumentacija potrebna za prijavu na Konkurs za upis na prvu godinu stručnog studija, prvog ciklusa studija i integriranog studija)

1. Podaci o kandidatima koji su srednju školu završili u Kantonu Sarajevo prilikom registracije povezuju se sa podacima u sistemu EMIS, te su dužni uploadovati Uvjerenje o državljanstvu i Izvod iz matične knjige rođenih.
2. Kandidati koji su završili srednju školu po međunarodnim programima u Kantonu Sarajevo dužni su skenirati i uploadovati dokumente koji se ne nalaze u sistemu EMIS.
3. Kandidati koji su srednju školu završili izvan Kantona Sarajevo, kao i kandidati koji su završili srednju školu u Kantonu Sarajevo a ne nalaze se u sistemu EMIS, dužni skenirati i uploadovati sljedeće originalne dokumente:
4. svjedočanstva o završenim razredima srednje škole završene u Bosni i Hercegovini u četverogodišnjem trajanju odnosno odgovarajuće priznate dokumente za kandidate koji srednju školu nisu završili u Bosni i Hercegovini (odnosno potvrdu kao dokaz da je postupak priznavanja/ekvivalencije u toku)
5. diplomu o završenoj srednjoj školi,
6. izvod iz matične knjige rođenih,
7. uvjerenje o državljanstvu,
8. dokumente relevantne za utvrđivanje broja bodova po kriterijima, kao i dokumente relevantne za dokazivanje statusa pripadnosti kategoriji djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja,
9. Strani državljani: dokaz o poznavanju b/h/s jezika ukoliko se prijavljuju na studij koji se izvodi na b/h/s jeziku,
10. Državljani BiH, odnosno kandidati koji dolaze iz država nastalih raspadom SFRJ: dokaz o poznavanju engleskog jezika, ukoliko se studijski program izvodi na engleskom jeziku.

### Član 16.

(Dokumentacija potrebna za prijavu na Konkurs za upis u prvu godinu drugog ciklusa studija i specijalističkog studija)

1. Kandidati koji su završili prvi ciklus studija na Univerzitetu u Sarajevu, prilikom registracije povezuju svoju prijavu sa podacima u eUNSA (ISSS) sistemu.
2. Kandidati koji su prvi ciklus studija završili na drugom akreditovanom Univerzitetu dužni su skenirati i uploadovati sljedeće originalne dokumente:
3. diploma i dodatak diplomi (za studente koji su završili bolonjski studij) o prethodno završenom studiju u Bosni i Hercegovini odnosno priznata diploma za kandidate koji prethodni studij nisu završili u Bosni i Hercegovini (Napomena: studenti koji su završili prvi ciklus studija u BiH mogu do izdavanja diplome i dodatka diplomi priložiti uvjerenje o završenom studiju ukoliko se promocija i dodjela diploma vrši nakon završetka roka predviđenog za dostavljanje prijava za upis po ovom konkursu. Studenti koji su prethodno visokoškolsko obrazovanje stekli izvan BiH a čiji su dokumenti u postupku priznavanja mogu priložiti potvrdu kao dokaz da je priznavanje u toku),
4. izvod iz matične knjige rođenih,
5. uvjerenje o državljanstvu i
6. dokumente relevantne za utvrđivanje broja bodova po kriterijima, kao i dokumente relevantne za dokazivanje statusa pripadnosti kategoriji djece šehida i poginulih boraca, djece ratnih vojnih invalida, djece dobitnika ratnih priznanja i odlikovanja i djece bez oba roditelja,
7. Strani državljani: dokaz o poznavanju b/h/s jezika ukoliko se prijavljuju na studij koji se izvodi na b/h/s jeziku,
8. Državljani BiH, odnosno kandidati koji dolaze iz država nastalih raspadom SFRJ: dokaz o poznavanju engleskog jezika, ukoliko se studijski program izvodi na engleskom jeziku.

## DIO III KRITERIJI I MJERILA ZA BODOVANJE I UPIS KANDIDATA

## 1. Rangiranje i bodovanje kandidata kod upisa u prvu godinu prvog ciklusa studija, stručnog studija i integriranog studija

### Član 17.

(Rangiranje kandidata za upis u prvu godinu stručnog studija, prvog ciklusa i integriranog studija)

Rangiranje kandidata i prijem studenata u prvu godinu stručnog studija, prvog ciklusa i integriranog studija vršit će se u zavisnosti od broja bodova koje kandidat osvoji na osnovu:

* općeg uspjeha,
* uspjeha iz maternjeg jezika i pojedinih predmeta značajnih za odgovarajući studij,
* uspjeha iz engleskog jezika (ukoliko se nastava organizuje na engleskom jeziku) ,
* vrednovanja rezultata prijemnog ispita ukoliko je isti predviđen,
* rezultata ostvarenih na takmičenjima iz predmeta relevantnih za određeni studij,
* odličan (5,0) uspjeh iz svih nastavnih predmeta i primjerno vladanje u toku cjelokupnog srednjoškolskog obrazovanja,
* ostala bodovanja definirana u članovima 20. i 21. ovog Konkursa,
* prioriteta izbora studijskog programa,
* rezultata eksterne provjere znanja (u slučaju međunarodnih programa).

### Član 18.

(Utvrđivanje broja bodova na fakultetima/akademijama na kojima se polaže prijemni ispit)

1. Broj bodova po osnovu općeg uspjeha iznosi maksimalno 20, a utvrđuje se na način da se prosjek ocjena iz svih predmeta pomnoži sa 4 i zaokruži na dvije decimale. (saberu se ocjene, podijele sa brojem predmeta i pomnoži se sa 4).
2. Broj bodova po osnovu uspjeha iz predmeta značajnih za odgovarajući studijski program utvrđuje se kako slijedi:

* uspjeha iz maternjeg jezika, odnosno engleskog jezika (ukoliko se nastava organizuje na engleskom jeziku) i grupe predmeta koji su značajni za odgovarajući studij, vrednuje se sa maksimalno 40 bodova i to tako što se prosječna ocjena iz grupe ovih predmeta zaokruži na dvije decimale i pomnoži sa 8, odnosno maksimalno 20 bodova na Muzičkoj akademiji i to tako što se prosječna ocjena iz relevantnih predmeta zaokružuje na dvije decimale i pomnoži sa 4.

1. Rezultata postignutih na prijemnom ispitu, vrednuje se sa maksimalno 40 bodova, odnosno 60 bodova na Muzičkoj akademiji.
2. Za fakultete/akademije/centre/institute Univerziteta u Sarajevu koji organiziraju prijemni ispit, način vrednovanja svakog pojedinačnog segmenta prijemnog ispita i minimalan rezultat koji je potrebno ostvariti za upis se utvrđuju posebnom odlukom o kriterijima fakulteta/akademije/centra/instituta, kao i spisak predmeta značajnih za odgovarajući studijski program iz kojih se polaže prijemni ispit i način bodovanja po ovom osnovu, a što će biti sadržano u oglasu koji objavljuju fakulteti/akademije/centri/instituti, a isti će biti dostupni putem sistema eUNSA.

Član 19.

(Utvrđivanje broja bodova na fakultetima/akademijama na kojima se ne polaže prijemni ispit)

(1) Broj bodova po osnovu općeg uspjeha iznosi maksimalno 20, a utvrđuje se na način da se prosjek ocjena iz svih predmeta pomnoži sa 4 i zaokruži na dvije decimale. (saberu se ocjene, podijele sa brojem predmeta i pomnoži se sa 4).

(2) Broj bodova po osnovu uspjeha iz predmeta značajnih za odgovarajući studijski program utvrđuje se kako slijedi:

* uspjeha iz maternjeg jezika, odnosno engleskog jezika (ukoliko se nastava organizuje na engleskom jeziku) i grupe predmeta koji su značajni za odgovarajući studij, vrednuje se sa maksimalno 80 bodova i to tako što se prosječna ocjena iz grupe ovih predmeta zaokruži na dvije decimale i pomnoži sa 16.

### Član 20.

(Bodovanje za takmičenja)

1. Za jedno od osvojenih mjesta na lokalnom (općinskom, gradskom) takmičenju učenika srednjih škola dobija se sljedeći broj bodova:

* za osvojeno prvo mjesto – 2 boda,
* za osvojeno drugo mjesto – 1 bod i
* za osvojeno treće mjesto – 0,5 bodova.

(2) Za jedno od osvojenih mjesta na kantonalnom takmičenju učenika srednjih škola dobija se sljedeći broj bodova:

* za osvojeno prvo mjesto – 3 boda,
* za osvojeno drugo mjesto – 2 boda i
* za osvojeno treće mjesto – 1 bod.

(3) Za jedno od osvojenih mjesta na takmičenju učenika srednjih škola na nivou entiteta i Bosne i Hercegovine dobija se sljedeći broj bodova:

* za osvojeno prvo mjesto – 4 boda,
* za osvojeno drugo mjesto – 3 boda i
* za osvojeno treće mjesto – 2 boda.

(4) Za jedno od osvojenih mjesta na međunarodnom takmičenju učenika srednjih škola dobija se sljedeći broj bodova:

* za osvojeno prvo mjesto – 5 bodova,
* za osvojeno drugo mjesto – 4 boda i
* za osvojeno treće mjesto – 3 boda.

(5) Ukupan broj bodova, a koje kandidat dobija po osnovu takmičenja navedenih u ovom članu, formira se na osnovu zbira bodova po svim rezultatima, s tim da se boduju rezultati ostvareni na takmičenjima iz predmeta relevantnim za određeni studij, a čiju verifikaciju će vršiti Komisije.

(6) Na Fakultetu sporta i tjelesnog odgoja boduju se i rezultati individualnog takmičenja postignuti u vrhunskom sportu, na osnovu kriterija koje utvrdi fakultet, a za akademije rezultati individualnih takmičenja iz okvira te struke, na osnovu kriterija koje utvrdi akademija.

(7) Za kandidate iz država nastalih raspadom bivše SFRJ za bodovanje ostvarenih rezultata na takmičenjima primjenjivat će se odredbe utvrđene u stavovima 1., 2. i 3. ovog člana, uz primjenu principa ekvivalencije (lokalno = općinsko, gradsko; kantonalno = županijsko/regionalno, regije unutar države; entitetsko = pokrajinsko i ostalo; državno = državno).

### Član 21.

(Ostala bodovanja)

1. Kandidatima koji su imali odličan (5,0) uspjeh iz svih nastavnih predmeta i primjerno vladanje u toku cjelokupnog srednjoškolskog obrazovanja, dodjeljuje se dodatnih 5 (pet) bodova.
2. Kandidatima sa završenom srednjom školom u četverogodišnjem trajanju po međunarodnim programima odobrenim od strane nadležnog ministarstva i koji su polagali eksternu maturu iz predmeta od značaja za studij u završnom razredu srednje škole, dodjeljuju se dodatni bodovi za uspjeh na eksternoj maturi za svaki pojedinačni predmet po sljedećoj shemi:

* ocjena A\* ili A – 3 boda,
* ocjena B – 2 boda i
* ocjena C – 1 bod.

Kandidate sa ocjenom A\*, A, B i C iz stranog jezika fakulteti/akademije su dužni osloboditi obaveze polaganja tog stranog jezika ako je isti uvjet za upis na odgovarajući studijski program.

1. Bodovanje uspjeha ovih kandidata se vrši na osnovu predviđenih ocjena (forecast grades) koje daju predmetni profesori, uz obavezu dostavljanja certifikata i/ili diplome prije početka studijske godine.
2. Ukoliko se nakon dostavljanja certifikata/diplome utvrdi da su kandidati ostvarili bolje/lošije rezultate eksterne mature u odnosu na predviđene ocjene (forecast grades), izvršit će se novo rangiranje u odnosu na ukupan broj ostvarenih bodova. Ovi kandidati imaju pravo upisa u statusu u skladu sa novim ukupnim brojem osvojenih bodova i njihov upis neće uticati na status ostalih kandidata koje je sistem već rangirao te su se po tom osnovu našli na konačnim rang listama, odnosno izvršili upis.
3. Ekvivalencija ocjena za učenike sa završenim IB programom vršit će se u skladu sa instrukcijom Ministarstva za obrazovanje, nauku i mlade Kantona Sarajevo.

## 2. Rangiranje i bodovanje kandidata kod upisa na prvu godinu drugog ciklusa studija i specijalističkog studija

### Član 22.

(Rangiranje kandidata za upis u prvu godinu drugog ciklusa studija i specijalističkog studija)

(1) Utvrđivanje jedinstvene rang liste svih prijavljenih kandidata na drugi ciklus studija i specijalistički studij vršit će se na osnovu:

* prosječne ocjene koju su kandidati ostvarili u toku prvog ciklusa studija odnosno nakon završetka studija po predbolonjskim nastavnim planovima i programima, s tim da visina prosječne ocjene ne može biti eliminatorna za prijavu na konkurs;
* vrednovanja rezultata prijemnog ispita ukoliko je isti predviđen;
* predmeta relevantnih za određeni studijski program;
* na osnovu dobijenih Univerzitetskih priznanja/nagrada;
* za upis na pojedine studijske programe mogu se utvrditi dodatni uslovi/kriteriji u skladu sa Zakonom o visokom obrazovanju („Službene novine Kantona Sarajevo“, broj 33/17, 35/20, 40/20 i 39/21).

### Član 23.

(Rangiranje kandidata za upis u prvu godinu drugog ciklusa na Muzičkoj akademiji)

1. Broj bodova na osnovu prosječne ocjene koju su kandidati ostvarili u toku prvog ciklusa studija odnosno nakon završetka studija po predbolonjskim nastavnim planovima i programima na Muzičkoj akademiji, iznosi maksimalno 20, a utvrđuje se na način da se prosjek ocjena svih predmeta pomnoži sa 2 i zaokruži na dvije decimale. (saberu se ocjene, podijele sa brojem predmeta i pomnoži se sa 2).
2. Broj bodova po osnovu uspjeha iz predmeta relevantnih za određeni studijski program utvrđuje maksimalno 20 bodova i to tako što se prosječna ocjena iz relevantnih predmeta zaokružuje na dvije decimale i pomnoži sa 2.
3. Rezultata postignutih na prijemnom ispitu koji se vrednuju sa maksimalno 60 bodova.

## DIO IV UPIS KANDIDATA

### Član 24.

(Dokumentacija za upis)

Kandidati koji, u skladu sa Konkursom, budu primljeni na odgovarajući studijski program, za upis u prvu godinu studija, pored već predatih dokumenata, podnose:

* Popunjen zahtjev za upis u kome je tačno naznačen studijski program na koji konkuriše, koji se printa iz informacionog sistema eUNSA;
* upisni, semestralni list i ŠV-obrazac;
* upisnicu – indeks;
* podatke o zdravstvenom stanju – ljekarsko uvjerenje (izdaje ga Zavod za zaštitu zdravlja studenata Univerziteta u Sarajevu);
* za studijske programe koji se izvode na engleskom jeziku-dokaz o poznavanju engleskog jezika.

### Član 25.

(Predaja originalnih doumenata)

Detaljnije informacije o mjestu i vremenu predaje originalnih dokumenata/ovjerene fotokopije dokumenata za upis, kao i druge relevantne informacije bit će objavljene na web stranicama/oglasnim pločama fakulteta/akademija/centara/instituta.

### Član 26.

(Postupak provođenja Odluke)

Postupak provođenja ove odluke vrši Komisija za prijem i upis studenata.